經數: 一八三○

經名: 成唯識論述記卷第八本

頁數: 五一一

上	欄

勝有爲行相顯故論偏說之. 亦不盡理也

論. 眞見處言1至相顯故偏說述曰. 此眞見

處. 唯屬第十處. 雖如前說餘四依處. 或

2五依處亦得此果. 此處亦能引同類等. 非

皆得離繫. 以眞見之名招離繫相顯故論

偏說. 亦不盡理也

論. 士用處言至是故偏說述曰. 准上可

解. 以士用果望於處者. 卽士用處名顯. 及

體相亦顯. 故偏說之. 非餘四或十依處無

也. 但是士用依處必得士用果. 不可同前

言此處亦能得非士用果. 但有總言亦能

招增上等. 此士用依所得士用. 亦得名增

上等故. 亦不盡理

論. 所餘唯屬至故此偏說述曰. 此攝所餘

餘十一處. 卽除前果依處之外法也. 以

餘四依處. 已顯得餘四果故. 不說餘四處

亦得增上果故. 此十一處亦得餘四果. 而

增上多顯故偏說之. 皆不盡理略說之也

依處旣示. 次明十因四緣多少得果

論. 如是卽說至增上緣得述曰. 此中得果

隨文且釋. 其理不盡如樞要說. 是十因中

五因得異熟果. 觀待唯望士夫爲因. 故不

取也. 若望法爲因卽取. 有十因中六因也.

餘可知. 此中依處得有別者. 如前已說. 此

四緣中增上緣得. 大乘報因非因緣故

論. 若等流果至初後緣得述曰. 等流果七

因得如文. 此中若種望現等是因緣. 餘是

增上緣. 皆應如理知. 然依依處有寬狹

如前. 餘不得可知. 因緣增上二種. 四緣中

中	欄

居初後故

論. 若離繫果至增上緣得述曰. 離繫果五

因得. 以望士夫爲觀待故不說得之. 以

望淸淨有爲牽引故亦不得. 餘因不得義

可知也. 然依處寬狹如前可知. 此唯增上

緣得

論. 若士用果至增上緣得述曰. 此有二說.

初師四因得. 以士夫爲士用故. 餘不得者

非士夫故. 各各是望別法3爲也. 觀待相同

故取之也. 唯增上緣得

論. 有義觀待至餘三緣故述曰. 此第二師.

通法爲士夫. 卽八因得. 唯說因不得. 如前

處中說. 餘者可知. 以但能顯非是能生. 能

生所生者是此果故. 旣爾卽除所緣緣餘

三緣得. 外法無如士夫之用故. 非所緣緣

得. 無間亦名爲士用故. 依處寬狹如前已

說. 但無不生之士用也

論. 若增上果至一切容得述曰. 此增上果

據通體者爲論. 十因四緣得也或解不

爾. 除前所用爲四果之因. 外餘因所得.

所望不同. 果各別也然不相違中攝無爲.

如何得增上. 答十因皆得果無不得者. 不

同小乘無爲非六因五果之果因也. 不

言有取與爲因. 然與所不障□爲因所

不□. 卽是此無爲之果也. 無與取義不同

小乘也. 卽隨說因是. 觀待等亦然

論. 傍論已了應辨正論述曰. 此有二解. 一

唯明依十五處說四緣下是名傍論. 餘已

上是正論. 以明緣所生法文. 應明能生緣

下	欄

故. 四緣是正論也第二四緣已下□傍論

攝. 雖明緣所生不欲辨緣故. 今准此卷

次云. 旣以緣生法相望作緣多少爲正論.

故知四緣是正論也. 若不辨體何以解用

也. 此等妙焉或舊曾聞. 或先所未了. 後諸

學者宜詳4義焉. 然據瑜伽等. 卽以士夫所

得爲士用果. 然理不障餘法故二師皆是

也. 隨用皆得. 然此十因有漏無漏. 有爲無爲.

三界繫不繫. 見所斷等. 皆如理思

前問之中問緣及生. 雖已明緣而未解生.

自下解生. 於中有二. 初辨現種生. 後總結

釋. 初中有二. 初辨生現. 後辨生種. 生現

中. 初辨種生後辨現生. 種現生中各有二.

初染. 後淨

論. 本識中種至除等無間述曰. 謂本識中

種子總而言之. 容作三緣生現分別. 分別

之言通攝心心所若見相分. 非唯自體也.

除等無間者. 唯心心所相望立此緣故

論. 謂各親種是彼因緣述曰. 釋爲三緣.

此簡業種生異熟果及餘增上. 雖眼識生

藉根等種. 非親種故. 亦非因緣. 總而言

之. 一切相見等法. 皆有此緣而生. 無非

識種生故

論. 爲所緣緣於能緣者述曰. 謂要能緣種

心心所法. 種子方爲彼所緣緣. 除一切相

分. 相分不能緣故. 及除自體分. 不緣種

故. 然見分中除五七識. 不緣種故. 但與第

八一切時見分. 第六有時緣者彼與爲緣. 今

簡爾所不爲緣故. 言爲所緣於能緣者.

經數: 一八三○

經名: 成唯識論述記卷第八本

頁數: 五一二

上	欄

是簡略言

論. 若種於彼至是增上緣述曰. 謂有種子

於現行法能助與力. 如根種於識種. 作意

種於識等. 二又雖無助力但不爲障. 如

異識種子望異現行等. 皆是增上緣. 然簡無

漏種與有漏現行爲生等緣. 彼能障□故.

雖亦是增上緣不相違因攝. 然於生現分

別中. 非能不障故非也. 或亦是此緣. 現未

爲障故. 障必不生故. 此中但簡障□現行

令不生之緣故. 此卽種望染現爲緣訖

論. 生淨現行應知亦爾述曰. 然此總言. 於

見分中通與一切見分爲所緣緣. 皆能緣

種故. 亦與自證分等爲所緣緣. 佛果識體

緣一切法故. 與染別也

總是第一以種望現爲緣能生分別. 是一

切種如是如是變訖. 第二以現相望爲緣生

分別. 於中初總. 後別

論. 現起分別至無因緣故述曰. 此文總也.

不簡自他識等. 相望容作三緣. 現望於現

非親辨體. 無因緣故

論. 謂有情類至除等無間述曰. 自下別中

第一子門. 自他身相望. 謂自他身分別. 展轉

容作二緣. 因緣有無前總門中已定除訖. 下

但於餘三緣中取捨. 此除等無間. 等無間

法1唯自一識故. 此中分別旣攝見相分等

故. 由他生者皆名分別. 但知不唯是見分

也. 卽*唯前六識. 或亦第八識. 許變他處故

論. 自八識聚至或無或有述曰. 第二子門.

自身八識. 隨一一八識相應法等見相分等.

中	欄

總名自識聚. 以識爲主同聚法故. 卽下言

聚皆如是知. 且自八識聚相望. 定有增上

緣. 此緣通故. 必無等無間. 唯自識相望爲

此緣故

此卽明簡定有無訖. 於四緣中二定無也.

謂因緣等無間. 一緣定有. 謂增上緣. 所緣緣

不定. 下別辨之

論. 八於七有至所杖質2故述曰. 此謂第八

於餘七識有所緣緣義. 七於第八無此緣

義. 以第八相色等爲其本質. 生五識相分

色等故. 第七亦緣彼見分爲境故. 第六理

通以相見爲境. 若無第八定爲本質. 五

七不生故. 雖非親所緣緣. 然是疏所緣緣

也. 第八不託七識而生故. 七非八所緣緣

也. 第八若有七識必有. 七但爲八定有增上

緣. 非所緣緣也

論. 第七於六至一切皆無述曰. 第七於餘

前之六識. 於初五識無此緣義. 與一意識

爲所緣緣. 意緣一切法故. 五識無者不緣

七故. 前之六識於第七識. □非彼所緣緣.

彼不緣六故. 自是一行法故不問八

論. 第六於五無至第八相故述曰. 其第六

識於前五識無此緣義. 五識於六有此緣

義. 五識緣本識所變爲境. 不待第六識所

變色等爲自境故. 有力生識者方爲此

緣故. 不以五識自相望爲所緣緣者以定

無故

論. 自類前後至取現境故述曰. 第三子門.

自身八識一一自類前後相望能爲幾緣. 前

下	欄

第六識聚. 容作三緣生後自第六識聚. 卽

除因緣現行相望故. 有所緣緣據緣者說

故. 此中不除阿羅漢末後心等無間緣. 據

長時故. 但說容故. 餘之七識但有二緣. 無

因緣所緣. 皆非種子. 又不能自緣前念識

聚故唯緣現境故. 此第一師卽長途義

論. 許五後見至亦有三緣述曰. 自下第二

依陳那觀所緣緣論中. 說許五識後念見

分緣前念相分. 彼論言或前爲後緣引彼

功能故. 彼隨經部因果異時. 旣非現境生

五識故. 前念五識現行相分爲能熏. 引相

分種子. 生於後念五識相分. 前念五相有力

能生後識見分故是緣義. 後念之識帶彼前

相生故是所緣義. 卽以相分爲行相. 本質

爲疏所緣緣義. 今□彼意許五識後見緣

前念自識相者. 五識及第七識前與後亦有

三緣. 亦者亦第六也. 非第八識者. 以非

能熏不能引種. 故前念相非自後識所緣

緣也. 此師自識前後. 異於前義也

論. 前七於八至相見種故述曰. 若後以前

念爲所緣緣. 自身八識品相望中. 前七於

第八亦容有所緣緣. 以前七識皆能熏成

彼第八品相見種故. 謂前五識爲能熏. 成

彼第八相分色等相分種故. 是第八見分所

緣緣. 第七識爲能熏. 成彼第八見分種故.

是自證分所緣緣. 自證等種生自證等隨應

亦爾. 第六識若緣第八見相而熏種. 卽雙

熏彼二分種子. 若緣虛空心心所等以爲

相分. 亦熏彼生空等相種也. 非是能熏

經數: 一八三○

經名: 成唯識論述記卷第八本

頁數: 五一三

上	欄

生彼第八現行相見分種也. 第八不緣虛

空等故. 此七識中望彼第八相見分等應

作四句. 其第六識具後二句如理可知. 卽

是二義與前師別. 六望七等准此應知

論. 同聚異體至不相緣故述曰. 第四子門.

就如一眼識中. 俱時心心所. 一一別互相

望. 雖是同聚而是別體. 展轉相望唯有增

上緣. 見分相分一切皆然. 不相緣故. 然此

心心所不相緣. 相分所杖本質同. 若見分

相分不相緣故. 非如大衆部緣俱生心心

法故. 若許緣者不同一所緣過. 受不與心

同一緣故. 大乘見分不許自緣. 亦有此妨.

然極相近不緣俱法. 說自證分旣得自緣.

卽無前過但有後失若爾如何名同一

所緣謂所杖質同名同一. 非多見分共一

親相分名爲同也若爾且如第八心王. 不

能緣心所之相. 卽無本質. 如何名爲同一

所緣同一所緣總有二義. 一所杖質同名

爲同一. 如五識等俱心所法. 必同本識所變

質生故. 二相似名同一. 卽第八俱心心所

法. 及第六識緣過未等. 雖或無本質不

託他變. 各各自變相似名同一. 不要心王

緣心所之境生名爲同一也. 此第一義

論. 或依見分至爲觸等相質述曰. 此第二

釋. 亦許相緣. 或依見分同聚心心所說不

相緣. 無緣俱時他見分故. 此依因位. 佛則

不然若依相分有相緣義. 謂諸相分互

爲本質方得起故. 如本識中諸法種子. 爲

同時五所觸等相分本質. 此顯其事

中	欄

論. 不爾無色彼應無境故述曰. 若不爾者.

無色界中五種心所應無境故. 旣彼有境

故. 必以本識所變爲質也. 諸心心所理例

□然然前師意各各緣自所變種子. 然唯

心王所變種子能生現行. 非五所變. 如眼

根等無能生識用也. 此師難曰. 何故同一

所緣分爲二義. 第八五數無本質也. 前師

解云. 若必有本質. 如第六識緣虛空時以

何爲質. 第八心王不託1五數境生. 如何

同本質. 有說一切心必託本質方生. 如緣

虛空託名爲本質. 第八心王以五數所變

相假力故爲本質起. 名同所緣

論. 設許變色至不同質故述曰. 此依因位.

果亦可然. 至下當知. 今此後師設許無色

界第八亦變下界之色. 五所如. 本識亦定

緣種. 勿第八俱六箇見分境不同質故. 自

證分境許不同緣緣自見故. 今依可爾說

有本質. 非要爾也. 此義應思. 同一所緣相

似名同. 各各變故. 何要同質方名同也. 又

唯識之境取心內境. 若待外質方生. 良恐

理乖唯識. 是故前師甚可翫矣

論. 同體相分至但有增上述曰. 第五子門.

如一受相分與見同體. 相望爲緣者爲見

分二緣. 謂所緣增上. 見分於境無所緣緣.

但有增上. 相與餘分但爲增上. 若約疏所

緣緣亦非. 見與相分不相似故. 或可說

得. 由相爲緣見分生故

第六子門

論. 見與自證相望亦爾述曰. 謂見與自

下	欄

證如相與見能爲二緣. 自證與見但爲一

緣. 如前說故. 見與第四亦但一緣. 此據

親義. 若疏所緣亦得有之. 今約親說不相

違也

論. 餘二展轉俱作二緣述曰. 自證. 及證自

證爲二. 見分之餘也. 展轉爲二緣. 互得相

緣故. 二與見相分但爲增上

論. 此中不依至. 互爲緣故述曰. 然前相分

與見爲二緣. 不言種子亦爲相分得爲

因緣者. 此中不依種子爲相分說. 以說

現行互爲緣故. 又種爲緣生分別者. 前第

一門以解訖故. 此卽現行染八識聚說爲

緣訖

論. 淨八識聚至能遍緣故述曰. 淨八識聚

若自他身. 自他八識爲緣. 皆增所緣緣. 以

淨八識皆得緣他及自身者互得相緣故.

卽淨八識皆得互緣. 同時心心所. 亦得互

自緣同時心心所. 以彼功能遍現影故. 識

自證分與相應法見分同緣緣自見分. 餘淨

心所義例亦然. 又2或能緣彼相分故. 若不

現彼影. 應非知一切. 又有解者. 上文所

言勿見分境不同質故. 卽識見分與相應

見分定必同緣. 如何自證與相應法見分. 同

緣識之見分不自緣也. 若自緣者與自證

分何別. 若不緣者便違上文. 今有二解. 一

云前依因位非依果說. 依果說者見分之

境亦不必同. 又識等見分與相應法亦定同

緣. 亦自緣見分. 亦緣自證分. 與相應法見

境齊故. 然與自證作用各別. 自證唯內緣更

經數: 一八三○

經名: 成唯識論述記卷第八本

頁數: 五一四

上	欄

不別變. 其見分自緣等亦更別變. 然相分攝.

與相應法同外取故. 相應1法緣識旣不外

取別變相分. 識之見分例亦應然. 亦不違

上見分境同. 此義雖勝然稍難知

論. 唯除見分至能緣用故述曰. 若通佛說.

非見分等爲相分所緣緣. 一切相分是親所

變名爲相分. 相分必無能緣用故. 如化心

等亦爾. 化心不緣故. 故此第三四亦非相

所緣. 見分攝故. 文中唯有見分非相分境

也. 不除同聚心心所相緣. 以得緣故. 卽

顯自證分亦見所緣. 現作相分緣故. 如無

分別智. 唯是現量無外境故不緣. 不同後

得智. 後得智見分返緣自證. 作影像緣. 仍

是相分. 不爾卽與證自證無別. 何須四分.

由是一切心皆具四分. 今緣相應法見分.

緣自證分. 亦能緣證自證分. 證自證分亦能

緣見分相分者. 唯在佛位餘者不能. 此中

但遮見分非相所緣. 義遮第三四分亦非

相所緣. 意顯餘三分互緣一切法. 名遍緣

故. 雖作此解三分何別. 各相似故. 如前所

得者親得. 餘新所得影2說. 故成差別又

解然今但遮相爲能緣. 及遮見分不緣自

證. 非顯餘二得緣一切. 此不及前解

論. 旣現分別至能作幾緣述曰. 上來第一

現起分別緣其種子現行生訖. 自下第二

明種子亦應緣其現行及種子起此言

緣者是緣藉義. 非緣慮義. 以種亦是分別

攝故. 今論解言緣生分別. 現行及種望於

一種子能作幾緣問也

中	欄

論種必不由至立彼二故述曰. 種子必無

等無間緣所緣緣起. 此之二緣四緣之中位

居中故. 以此二緣待心心所爲果方能生

故. 種非心等故非二緣果

論. 現於親種至但爲增上述曰. 今依因位.

現行望自親所熏種能爲二緣. 卽因增上.

唯除第八. 及六識中極劣無記. 非能熏故.

與非親種不辨體故. 除自種外. 但一增上

論. 種望親種至亦但增上述曰. 於一切位

種子望自親種亦具二緣. 除中二也. 於異

性非親種亦一增上. 此中巨細如理應思.

准前顯後淨種亦爾. 文言略之. 與染同故

此上總解緣生分別訖次下第二總結有

二. 初結非. 後破小乘心外之緣

論. 依斯內識至何固執爲述曰. 謂依內識

若種若現互爲緣起. 一切分別若因若果能

生所生皆悉成立. 汝等小乘所執心外之緣

設有無用. 肉違理敎而固執何爲

論. 雖分別言至具廣分別述曰. 此略指也.

下解彼彼分別. 此言分別唯是有漏心心

所. 中邊論說虛妄分別. 謂是三界心心所

故. 此非執心. 然隨勝者聖敎多門顯3示

有二三等者. 至此卷下三性之中自當廣

解如餘論中具廣分別者. 瑜伽三十八

七十三七十四顯揚等. □如下解. 楞伽第

五亦有十4分別等也

上來解此頌中. 初依頌釋文. 第二廣解. 廣

解中. 初問5緣生分別. 第二答解. 解中初

解四緣等. 第二解生分別. 生分別中. 初

下	欄

辨生現種分別等. 後總結或從前釋中

分三. 初略解頌. 次廣解. 後結或於廣中

分三. 初解四緣等. 次明生分別. 第三廣分

別或於此廣生分別分二. 初辨生. 後

辨分別. 餘解同前就明唯識相中. 初廣

分別三能變相. 次前前頌明唯識訖自前

頌來解諸妨難. 於中有二. 初二頌釋違理

難. 後五頌釋違敎難. 初二頌解違理難中.

上來已一頌訖自下第二釋諸有情續生

死難. 前頌所明雖無外境. 而諸分別皆緣

所生不離內識. 外人問曰

論. 雖有內識至生死相續述曰. 此初寄問

以發論端. 雖知論主唯有內識. 而旣無有

心外實緣. 假說我法一切有情由何法故

生死相續. 若無心外緣生死不續難

論. 頌曰至復生餘異熟述曰. 上二句答相

續所由. 下二句正答相續. 長行答中有四

6復次. 至文當知

論. 諸業謂福至不善思業述曰. 初釋中有

二. 初別解頌文. 後總結頌意. 別解頌中文

分爲四. 上二句別解爲二. 下二句合解爲

一. 第四總牒第一句由字. 第三句旣盡字.

第四句復生等字. 合解其頌. 解第一句中.

先解諸業. 次解習氣. 後總解之以業有

三故言諸業. 此解業義如第一卷解. 福等

三業如對法第七第八及大論第九五十三

等解. 福者勝義. 自體及果俱可愛樂相殊勝

故. 非福者不可愛樂. 自體及果俱不可樂.

相鄙劣故. 不動者不可改轉義. 其業多少

經數: 一八三○

經名: 成唯識論述記卷第八本

頁數: 五一五

上	欄

住一境界不移動故. 又復移轉境如生得

散善. 亦從於定總名不動. 對法論說. 欲界

繫善業名福. 瑜伽論言. 謂感善趣異熟. 及

順五趣受善業名福. 前是人天總業. 後是

五趣別業. 然說地獄亦有別善業者受等

流果. 如□風觸身等. 1別相似業名爲善也.

又令地獄諸苦輕微名爲善業. 如不斷善

等. 又約六趣爲論. 除地獄取非天. 五趣

有善業果也非福業者. 瑜伽論云. 謂感

惡趣異熟. 及順五趣異熟. 初是三惡趣總

業. 後是五趣別業不動者謂感色無色界

異熟. 及順色無色界受業前是總業. 後是

別業. 對法論說. 何故色無色業名盡不動.

答如欲界餘趣業. 遇緣轉得餘趣處受. 彼

業不爾. 定於自處受故. 問曰何故爾也. 定

所攝故. 非同散業. 若爾如何熏禪資下故

業生五淨居. 故此解非又定地攝名爲不

動. 以定能住於一境故. 且福之名應通三

界2滿業. 以上善業別有勝能名爲不動. 欲

界善業別得總名也. 然不動中順受別業瑜

伽論少別. 如彼抄解. 然此三業通身語意.

意業通三界. 身語唯二地. 有尋伺故. 此體

性者. 卽有漏善不善二思爲此業體. 遊履

身語身語動作故名爲業. 身語唯無記. 非

善惡性故. 唯以思爲體

此中爲唯以思爲業. 爲復有餘

論. 業之眷屬亦立業名述曰. 卽五蘊性. 善

不善律儀實業眷屬故. 餘則可知

何意眷屬亦說名業

中	欄

論. 同招引滿異熟果故述曰. 以皆與業同

招引滿異熟果故. 不同小乘具十隨轉.

無過未世實四相故. 此總別果如第二卷

已廣具解

上來所說謂初作時卽現起法. 若異熟因非

卽受果. 現旣久滅如何感果. 非過未有故.

爲答此問故次論文

論. 此雖□起至當異熟果述曰. 下解習氣.

現行此業雖□起已更無異1問而便卽滅.

無別義理可如薩婆多雖現用無有過去

體能招當來眞異熟果

若爾如何

論. 而熏本識至說爲習氣述曰. 現行之業

當造之時. 熏於本識起自業之功能. 功能

卽是頌中所說爲習氣者

何以名習氣

論. 是業氣分至故名習氣述曰. 是業氣分.

解氣由現熏習所成. 解習此業熏成

不同無□計業皆宿作. □是曾有. 化地部

等業入過去現皆有體. 又此習氣簡薩婆

多等過去有體之曾業也. 及簡順世外道說

一切果唯現業所得作時卽受. 今此習氣理

則不然. 由過去無間滅現行熏習故. 種子

念念前滅後生□現在有. 故簡彼曾世有用

於過去世現有業體. 卽此種子非作時卽

受果. 後時或一生多年或多生等方始受果

故. 故簡現作業時卽受果. 由此義故有詮

有遮. 故名習氣. 卽解頌中習氣二字. 總合

此上解第一句下四字訖

下	欄

論. 如是習氣至勝增上緣述曰. 此善不善

業能感當來若別若總異熟之果勝增上緣.

非同性故. 非親能辨果體生故

次解二取. 此有八解

論. 相見名色至皆二取攝述曰. 一相見. 謂

卽取彼實能取實所取名二取. 二者取名

色. 色者色蘊. 名者四蘊. 卽是執取五蘊爲

義. 前言相中亦通取無爲. 以爲本質故. 今

此唯顯取親所緣. 不能緣得心外法故. 又

變無爲之影相分亦名所攝. 不離心等故.

三者取心及心所. 一切五蘊法. 不離此二

故. 四者本末. 謂取現果. 第八識是諸異熟

之根本故名之爲本. 餘識中異熟名之爲

末. 是第八識之末果故. 卽取二異熟也. 謂

愛樂4執取緣取也. 或第八識總報品名本.

餘識別報品名末. 攝一切法盡. 唯簡異熟.

以極狹故. 第五彼取者. 卽彼上四取也. 卽

一取言. 通上四處. 是單取. 及通彼上. 是重

取. 謂有取取前第一能所取之取. 如重緣

心. 取下三取亦然. 故有八解. 此八皆是二

取所攝. 卽是現行之取也. 或前四是境. 彼取

能取. 但有四也

何以名習氣

論. 彼所熏發至名二取習氣述曰. 卽彼八

所熏發. 親能生彼八. 居在第八識上功能

名二取習氣. 卽前八中皆具二義. 名爲習

氣. 皆有所生能生義故. 本末若爲異熟解

者. 取爲所取故亦具二義. 卽名言種由取

二而生故能生本識. 此非善不善. 但是無

經數: 一八三○

經名: 成唯識論述記卷第八本

頁數: 五一六

上	欄

記親生之種. 此中二取通七識所熏. 隨其所

應生第八識相見分等

此二取言欲顯何義

論. 此顯來世至諸因緣種述曰. 顯當來世

異熟果心. 及心相應法. 各望自果爲因緣

種子親能生果故. 簡前業種. 卽顯名言種

子生果無盡. 隨所欲生便能生故. 以心爲

主但言生心. 實通五蘊. 此當來世言. 或一

分位三世. 或生死三世等可知. 解第二句頌

上四字訖

論. 俱謂業種至互相助義述曰. 頌言俱者.

謂前諸業. 及後二取之種子俱. 卽是同時感

生果也. 非如小乘異熟因果必不同世也.

作時受時雖世不同. 種正受果時. 必與果

同世. 以過未世無體性故

問於生果位親者因緣. 若論感果力能勝

者唯是業種. 或二種旣俱. 何故頌中先說業

種. 後說因緣

論. 業招生顯故頌先說述曰. 業招生顯.

由業感生勝故. 顯故. 故頌先說非因緣

也. 解第二句五1個字訖

論. 前異熟者至業異熟果述曰. 頌中所言

前異熟者. 謂2前前生業異熟果. 異熟果者.

顯通總別. 頌文狹故但言異熟. 意亦通也.

以過去世多生之業. 同於一身得受果. 謂

前前生業異熟果也. 3又前前生業之異熟.

非唯一生名前前也. 又前前異熟體非一

故. 後亦當爾

旣第三句中不解下二字. 解第四句先解

下三字. 謂餘異熟等. 將欲解頌旣盡等言

中	欄

故. 先發言云

論. 雖二取種至性同易感述曰. 二取種子

受果無窮. 攝大乘第三說無受盡相. 業習氣

有盡. 彼論說爲有受盡相故. 所以者何. 由

異熟果一者性別. 與業性殊不多相順. 二者

難招業雖招得. 謂必異世果方熟也. 故業

習氣有盡. 如比麝穢草有萎歇故. 其等流

果及增上果. 一者4性同. 體性相順. 二者易

感. 同時生故. 此念熏已卽能生果. 故二取種

易感果也. 何者爲等流. 何者爲增上. 增上

寬. 但等流必增上. 等流者謂種子與現行及

自種. 爲俱生同類因故也. 增上更無別體.

卽等流性故又解是等流果故性同. 是增

上果故易感. 以具二果故具二義也. 又種

望現行是增上. 望自類種是等流. 業種望

彼現及種皆異性故但是異熟

上來已別解頌文. 下欲解意. 幷解第一句

由字第三句旣盡二字. 第四句復生字故

論. 由感餘生至餘異熟果述曰. 由感當

來餘生業等種子熟故. 於今身中前異熟

果受用盡時. 卽是此身臨終之位. 彼所熟業

復別能生後餘果起. 卽先果盡時. 後果業種

熟. 其異熟果而復得生. 所以生死不斷絶

也由感餘生者. 解由字. 由者緣由也. 前果

盡時者. 解旣盡復別生果等者. 解餘異

熟復生也

下結答難

論. 由斯生死至方得相續述曰. 由此所說

業果無斷. 生死相續輪轉無窮. 何假藉心

下	欄

外之緣. 方得生死相續. 此結答也

論. 此頌意說至爲彼性故述曰. 總此頌意.

由業及二取爲緣爲因故生死輪□皆不離

識. 非心外法令生死續. 以業一取不離心

心所而得相續. 爲生死因果之體性故也

論. 復次生死相續至總有三種述曰. 第二

復次. 解頌答問. 於中有三. 一總標. 二別

解. 三指例. 此初也. 今三習氣卽攝論第三第

四三種熏習

論. 一名言習氣至各別親種述曰. 別解有

二. 初別解三. 後配屬頌. 但此名言分爲二

種攝一切法習氣盡也. 此是三性諸法因

緣. 彼論但有言說熏習

論. 名言有二至音聲差別述曰. 唯第六識

能緣其名能發其名. 餘皆不緣亦不能發.

卽唯詮義音聲之差別. 簡非詮表聲. 彼非

名故. 名唯無記. 瑜伽七十二五法中說故. 聲

自性唯無記. 然聲有表是業性攝. 以能表

思名爲三性. 體唯無記. 名非業性. 故從聲

本說爲無記. 然名是聲屈曲差別. 唯無記

性. 不能熏成色心等種. 然因名故心隨其

名變似五蘊三性法等而熏成種. 因名起

種名名言種. 一切熏種皆由心心所. 心心

所熏種. 有因外緣. 有不依外. 不依外者

名顯境名. 若依外者名表義名. 以分二別.

然名自體不能熏種問曰如緣五境而

熏種等亦依外緣. 何不別說因義熏習

答境非勝緣. 因境而心熏. 但是顯境所攝.

有能詮之法. 令因起執流轉生死. 帶此勝

經數: 一八三○

經名: 成唯識論述記卷第八本

頁數: 五一七

上	欄

用爲緣而熏故. 立表義名言熏習. 又一切

法名爲先故想. 名在於內發詮召法勝. 但

說依名不說依境. 若依無漏名熏種. 此

唯無漏善. 內名爲緣熏五蘊種心變似故.

雖亦依句等而成熏習. 總說爲名詮召諸

法名最勝故. 從勝爲目但說名言熏習. 名

言進退攝句字故

論. 二顯境名言至心心所法述曰. 卽能了

境心心所法. 卽是一切七識見分等心. 非

相分心. 不能顯境故. 此見分等實非名言.

如言說名顯所詮法. 此心心所能顯所了

境如彼故名之爲名. 體非名也. 名體是彼

不相應行故. 又如四蘊名名體卽是名. 能

顯義故. 瑜伽論中第五十六說. 順趣種種所

緣境義. 依言說名分別種種所緣境義. 四

蘊名名. 是通三性見相分種. 境從見說亦

名名也. 了境心等之所了也. 卽通三界有

漏無漏. 卽攝一切有爲法盡. 攝論唯據言

說名. 唯有漏也

論. 隨二名言至各別因緣述曰. 隨二爲緣

相分等中熏五蘊種親辨體故

論. 二我執習氣至我我所種述曰. 此令自

他成其差別通六七識. 非如攝論唯說第

七

論. 一俱生我執至自他差別述曰. 因我執

故相分之中亦熏五蘊種. 卽名言熏習. 由

熏我執種令自他別故別立之也. 初通

六七. 後唯第六. 其文易解. 無勞更釋

論. 三有支習氣至善惡趣別述曰. 有謂三

中	欄

有. 支者因義. 分義. 卽三有因生善惡趣差

別因也. 通六識皆有此熏. 餘文可知. 然不

善中所言諸者. 顯惡多於善. 令生厭故.

令五趣別由業力也

論. 應知我執至是增上緣述曰. 此後二種

望異熟果是增上緣. 以異性故. 我執相分

所熏成種. 雖作因緣親生本識. 見分種子

令彼自他1差別故成增上. 此中名言種. 與

異熟果爲因緣親生故. 有支爲增上緣異

性故. 我執種子爲增上緣. 令自他別故. 此

是見分執種. 若相分種亦得親生. 文意如此

也第一言說名. 唯欲界. 及初定. 有尋伺

故. 此熏習至第四定皆得. 依名起熏習故.

或通無色. 無色諸天佛處聽故顯境名言

通三界九地熏習. 有支我執亦皆通三界

第二名言熏習通三性. 有分熏習唯善不善.

我執熏習通有覆不善. 俱生唯有覆. 分別

通不善第三表義名言唯第六識緣之熏

習. 顯境名言通前七識. 第八不熏故. 有支

通前六識. 有善惡性故. 我執唯第六七. 七

唯俱生. 六通分別第四後二熏習唯有漏.

名言熏習通無漏. 無漏亦依表義顯境名

言熏成種故. 攝論但約有漏表義名說. 此

說盡理第五位次. 名言熏習唯除佛位.

第六識有漏至八地. 餘六識. 及諸無漏通十

地. 有支非聖者. 聖不造業故. 設造別業不

名有支. 非行支故名言所攝. 或類相從亦

有支攝. 分別我執唯異生資糧位起. 聖說不

共無明內異生亦無故. 俱生我執除二乘無

學. 八地以去菩薩. 及如來

下	欄

此卽別解三習氣已下配屬頌

論. 此頌所言至有支習氣述曰. 以三熏習

卽頌習氣. 頌中所言業習氣者. 卽此三中有

支習氣也

論. 二取習氣至皆說名取述曰. 卽取我執.

及取名言以爲境界. 而熏所成二種習氣

皆名爲取. 取此二故名之爲取. 非此二種

體自能熏可名取也. 此卽解頌上二句中三

習氣也

論. 俱等餘文義如前釋述曰. 此餘俱義. 及

與氣義果. 有前盡而後生義. 如前師解. 此

中同者不別出之. 若有異者皆別解也. 下

准此知. 然此熏習. 十一識等相攝分齊皆如

理知

第三復次以十二支解頌

論. 復次生2死相續由惑業苦述曰. 於中

有二. 初汎解惑業苦屬釋論文. 後以有

支釋惑業苦. 初中有三. 初總擧生死由

惑業苦. 次別解惑業苦. 後指例餘文. 此

則初也

業惑苦者. 此應第二方解其惑. 以隨發

業次第而說故此非倒

論. 發業潤生至衆苦名苦述曰. 次別解也.

能感後有諸業名業. 卽通一切總報別報

現後等業. 除無記業. 及無漏業. 皆名爲業.

能感異熟生故惑者卽是發業潤生煩惱.

對法第四一切欲界分別煩惱. 皆能發業皆

是不善. 任運能發惡行者亦是不善. 卽修道

我見邊見. 及此相應貪慢無明皆非不善

上來數明. 然緣起經上卷云. 若由欲愛造

經數: 一八三○

經名: 成唯識論述記卷第八本

頁數: 五一八

上	欄

諸福行. 彼信爲依乃造斯行. 由於生死起

定信故. 此愛及取由信攝伏. 我施設爲有

覆無記. 若法欲界有覆無記. 於發諸行無

勝功能. 以此文證. 故離我見等俱起法. 亦

有獨頭愛等無記. 卽緣後有起愛潤生愛

等. 或餘本有位起. 此愛等亦是不發業者.

及除上界無明等發業者. 外餘一切不發

業惑. 餘者皆是此中發業惑攝. 餘隨起有覆

等是潤生攝. 若助發潤卽通一切. 苦中卽攝

三苦八苦. 文易可知

論. 惑業苦種皆名習氣述曰. 前說現行此

種. 卽現之習氣也

論. 前二習氣至親生苦故述曰. 以三種望

果談其親疏. 今此三中惑業二種非異熟

性. 與果異性. 但增上緣. 助生苦故. 但爲勢

引. 非正親生. 若苦種子與生死苦爲正因

緣. 以能辨體親生苦故

論. 頌三習氣如應當知述曰. 惑苦種子

1名爲二取. 業種可知. 故言隨應

問何故此中惑苦名取. 業不名取

論. 惑苦名取能所取故述曰. 釋彼得名. 惑

是能取. 染著性故. 苦是所取. 染所著故

論. 取是著義業不得名述曰. 此釋唯業不

名爲取. 世間有情多於現果起執著言. 今

此是我我所攝故. 卽能所執著名爲取. 世

間有情不多於業起執著故. 如有執我而

爲作者我物等故. 前說以取是著義故. 不

多於業而起於著也

論. 俱等餘文義如前解述曰. 一准於前義

中	欄

可知也. 然於此中惑業苦攝一切惑業

苦盡. 卽總門也

論. 此惑業苦至如論廣釋述曰. 第二別攝

十二有支. 此中以總復攝於別十二支故

問何以知十二支是別. 攝總惑業苦不盡

耶答若除此中無明愛取餘一切惑. 除

正感後世行. 餘別報等行2幷別報體. 3苦

聖者身行. 及苦等. 非十二支故就解十

二支中有三. 初以惑業苦總攝十二支.

卽此文是. 二廣明十二有支. 卽論云此十二

支略攝爲四謂能引支等以下文是. 三總結

支歸惑業苦. 卽下論云由惑業苦卽十

二支故. 此能令生死相續也今此惑業

苦總攝十二支中. 指如餘論廣釋. 卽瑜伽

第九第十第九十三. 對法第四. 十地論第

八. 及天親所造十二因緣論等. 此爲論也. 然

緣起經中亦甚廣明. 至下論中此所無者附

文解出此十二支且略以十門解釋. 一

列支名辨總別體. 二明支總別名義得名.

三次第所由. 四總別業用. 五因果差別. 六支

互爲緣四句料簡. 七能所引生諸論對釋. 八

廢立增減釋諸妨難. 九定世破邪. 十諸門

辨釋. 論文有四. 一能所引生. 二釋妨. 三定

世. 四諸門辨一列支名辨總別體者. 列

名可知. 總五事中相及分別. 三性之中*唯

依他性. 取蘊處界一分爲體別體性者.

一無明支者. 以行蘊中無明爲體. 不取餘

法. 何以知者. 緣起經云. 初無明有十一殊

勝非餘法故. 大論第九云. 以七無知等爲

下	欄

無明支. 故唯取無用不取餘法問若爾

何故對法第四云. 無明與行得爲因緣. 無

明俱思種名無明支故答曰不爾. 彼非

因緣故. 此論解云. 無明俱思假說爲無明.

實非此支攝. 由假說彼爲行因緣. 實非取

餘爲此支體. 大論第十. 及此4論下. 說爲一

事故不取餘法. 又諸論此論皆言. 正發業

唯是無明. 餘者是助故不取也. 非如小乘

約分位辨. 此有十九七五六種諸無知等.

如大論第九等說. 此無明支別有實性. 何以

知者. 下十二支假實之中皆言實故. 又五

十. 乃至五十六緣起善巧中說爲實故. 大論第

十五明諸煩惱假實之中. 言五見假. 此爲

實故. 又緣起經下卷. 五十六中. 皆廣問答簡

諸餘法故名無明. 俱舍第十文勢同也. 此通

現行及種爲體. 十地經云. 無明有二. 謂子

時果時. 緣起下卷云. 無明有四. 謂隨眠等.

又唯發業性. 通不善無記. 然發福非福不

動三無明別. 如對法第七二行支者以

身語意三行爲體. 心心所5法爲體. 6謂行

體是思. 此身語意三在欲界名福非福.

身語在色界. 意亦通無色. 名爲不動. 大論

第九等同此解. 此支亦通現行種子. 十地經

說行有二種. 謂如無明有子果時行亦爾

故. 唯善不善性三識支7者唯取阿賴耶

識親因緣爲體. 九十三云. 8於母胎中因識

爲緣. 續生果識隨轉不絶. 任持所有□刺

藍等. 非餘七識隨轉不絶能任持故. 彼下

文云. 又卽此識當來後有名色等種之所隨

經數: 一八三○

經名: 成唯識論述記卷第八本

頁數: 五一九

上	欄

逐. 非餘七識諸種1所隨故. 此論又云. 所引

支者. 謂本識內親生當來異熟果攝識等五

種. 此中識種謂本識因. 故知識支不取餘

七問曰若爾何故大論第九卷末. 以六識

爲識支廣解已. 云此於欲界具足六種. 色

界唯四. 無色唯一答曰. 九十三中自有

會. 云行爲緣故令識轉變. 此識現法但是

因性. 攝受當生諸識果故. 約就一切相續

爲名說六識身. 旣有此解故言六識者. 是

就二乘一切身語. 彼不立有第八識故. 又

一身中約一切識相續爲名說言六識. 其

實唯取阿賴耶也. 果報主故. 說與名色互

爲緣故. 乃至命終□隨轉故此唯種子不

取現行. 何以知者. 大論第十此論等云胎

藏苦故問若爾何故大論第九云三行所

熏發種子六識. 及種子所生果時六識名爲

識支. 處處又說行熏於識. 識與名色得互

爲緣識入母胎. 非種子時有是義故. 十地

論云如無明有子時果時. 乃至於生老死

亦爾答此論下云. 此五種子在於因時無

有前後. 約當生果位中說故有前後也. 或

於現在是過去世. 此生老死位說識支故.

有現行識其實唯種. 不爾便違五十六說.

彼說五種胎藏苦故. 此論所引支中. 又言

識等五是種故. 識旣如此說名色入母胎.

乃至說受亦有二種. 謂境界受爲愛緣等.

皆准此知. 此五體皆唯種子故約當生位. 及

於生老死位說故. 言有現行實皆無也. 此

唯無覆無記性攝四名色支者. 有二種體.

中	欄

一者一切有漏五蘊皆是此體. 通異熟非異

熟. 如九十三說. 又五色根. 根依大種. 根處

大種. 所生諸色. 及餘諸名. 皆名色攝. 大論第

九云. 受蘊想蘊行蘊識蘊十有色處法處

色等. 皆名色支. 此論下云. 或名色種總攝五

因. 於中隨勝立餘四種. 通取三性以爲體

也. 若准此論及諸論等. 通取異熟. 及餘性

故. 若約名色不相雜亂說此支者. 卽除六

根觸受法種皆名色攝. 謂色蘊中除根餘

色. 除受蘊全. 除行蘊觸. 除識蘊中本識意

根. 餘想蘊全. 三蘊少分. 爲名色支體. 此論

下云. 此中識種謂本識因. 除後三因餘因.

皆是名色種攝. 故此二體寬狹不同. 前體卽

是四蘊名名. 色蘊名色. 汎爾通釋. 卽體相

濫. 後解名色五種各別可有差別稍似分

明. 不爾如何名五種子. 五體卽是一名色

故. 此唯異熟無記性故. 第八相應中除觸及

受. 六識俱中又除一切異熟觸受. 所餘現在

異熟六識. 及過. 未世所餘異熟心所法種. 皆

是此體. 又九十三云. 俱生五根名之爲色.

無間滅意名之爲名. 卽與六處無別體也.

然說六識爲識支故. 由說與彼互爲緣

故. 偏說六根. 非實此支之體唯爾. 前解爲

勝. 此約六處與名色支無2別體性一義

解釋. 非謂盡理. 無覆無記性五六處支.

唯內六處. 此唯取彼異熟種故. 卽五色根.

及前六識若有異熟居過去世說爲意也.

此約一意二世分別. 卽義說別. 若不爾者

名中無識. 此約一時俱有五種而爲論也.

下	欄

若約當生分位說者. 卽名色支具足五蘊.

初生之位在過去識名爲意者亦名中攝. 未

名六處故. 此唯種子. 有處亦說爲現行者.

如名色中說. 下至觸受皆准此知六觸

支者. 除第七識取餘第八相應觸全. 六識

之中若異熟觸一切皆是. 此約五種同時爲

論. 若分位爲言. 六處位後所有觸數方是

此體. 大論第九說六觸身名爲觸故七受

支. 此亦同前觸應知也. 作用分位義皆同

故. 然論說受爲愛緣者. 約當來生. 及於現

在生老位中現起受說. 然卽彼體是生支攝.

今此受支唯在種位. 以識等五識皆名爲胎

藏苦故. 九十三云. 此五皆是唯種子故八

愛支. 唯取愛數一法爲體. 大論第十初云.

愛謂三界愛. 亦通現種. 十地論說故. 此論

下文云. 愛支與取得爲因緣. 非現望現體

是因緣故. 愛種現爲此支體九取支. 通

取一切煩惱. 瑜伽論說一切煩惱令生續

故. 卽通見修所有煩惱令生相續. 又下文

說. 正唯修斷. 助潤通見. 論文多據四取爲

體. 在家出家二諍本故. 四取以三見. 及貪

爲體. 大論第十及九十三等云. 欲取云何謂

欲貪. 見取戒禁取我語取卽三見故也. 諸在

家者以欲貪爲先而興諍故. 諸出家者依

三見爲先而興諍故瑜伽上下四取體三文

不同. 一唯取四取是四取體. 二緣四取貪

爲四取體. 三若能取. 若所取. 若所爲取. 皆

四取體. 今此合取. 所說義別故無妨難. 勘別

抄也問若爾何故十地經等云愛增名取.

經數: 一八三○

經名: 成唯識論述記卷第八本

頁數: 五二○

上	欄

答下自會言. 雖取支中攝諸煩惱. 而愛潤

勝說是愛增. 非無餘惑. 此通種現. 十地經

說故. 如愛引證十有支. 卽取前行. 及五

果種爲愛取潤已轉名爲有. 九十三等云.

愛取和合潤先引因轉名爲有. 是當生起

因所攝故. 此有惑唯說業等者下文自會.

今上來解此唯種子. 唯前六法種子轉名

有故十一生者. 卽五果現行. 以異熟五蘊

爲體十二老死亦然. 然老死卽前五蘊變

滅. 然生老死二名. 是於五蘊假立名. 卽不

相應行蘊. 今取實體亦前五蘊. 此不取種.

唯引果故. 種卽是前五種支故. 若約分位未

潤已前名識等五種. 被潤已去有果起已名

生老死. 亦通種子無妨. 緣起經說生引同

時. 卽雖被潤總轉名爲有. 生果之識等仍

名引故. 唯取現行至下當悉. 薩婆多師一

一皆以五蘊爲性. 如俱舍第九婆沙第二

十二三等解第二辨支總別名義得名者.

初解總名. 此名緣起. 亦名緣生. 五十六云.

無有主宰作者受者. 無自作用不得自

在. 從因而生託衆緣轉. 本無而有. 有已散

滅. 唯法所顯能潤所潤墮相續法名爲緣

生. 大論第十釋云. 由煩惱繫縛. 往諸趣中

數數生起. 故名緣起. 此依字釋名又解

卽依緣字起字解此名也. 唯有漏十二支

得此名矣. 又依託衆緣速謝滅等. 依刹那

釋通一切法. 又衆緣過去而不捨等. 此依

義釋名. 今依此解. 又乃至. 於過去世覺

緣性已等相續起等. 如世尊言我已覺悟正

中	欄

起宣說. 展轉傳說故名緣起. 此解亦得. 合

有五釋不能煩1引. 五十六說. 因名緣起.

果名緣生. 謂此無明隨眠不斷有故彼無明

纏有. 此纏生故彼諸行轉. 如是乃至老死亦

爾. 然五種果中以前後相望爲因緣. 爲因

時非果. 爲果時非因. 據義別故. 世親俱舍

自意同此. 亦得別名. 緣起經云. 如是諸分

各由自緣和合無闕相續而起名緣起義.

釋總名已. 次辨別名名義得名者. 言無

明者非六釋攝. 以無別體義可爲六釋

故. 初離無與明別解. 後合之總釋. 故名離

合. 舊云六釋者是. 謂此六釋依二法簡別.

離合方可爲解. 非如眼等雖有二字名

曰斫芻. 而體一法無可簡別用此六釋. 六

釋不遍諸法釋故. 如別抄解行者當體

彰名. 造作是行義. 亦功能得稱了別名

識觸境名觸領納名受耽染名愛

追欲名取有果名有蘊起名生義. 勝

□經2及緣起經等. 瑜伽等亦有別釋. 皆同

於行. 不能別引言名色者是相違釋. 名

之與色體各別故. 如云能立與能破言. 五

十六云. 何故四無色蘊名名. 答順趣種種所

緣境義. 或依言說名分別種種所緣境義故

說爲名. 何故色蘊名色答於彼彼方所種

殖增長義. 及變□義故說爲色. 變□有二

乃至廣說. 旣各彰別體. 故是相違釋. 非名

體卽色. 非是依名之色. 名所有色故六

處者帶數釋. 處者生長門義. 體類不同有其

六種. 此帶六言故帶數釋老死者變異義

下	欄

是老義. 滅無義是死義. 前是異相. 後是滅相.

各有所表旣如名色. 故相違釋. 不說異相

而言老是毁責名也. 亦相違釋. 老死別故

第三次第所由者. 大論第十有三復次解. 初

云. 諸3癡者要先愚於所應知事方起邪行.

起邪行. 故令心顚倒. 心顚倒故結生相續.

4生相續故諸根圓滿. 5根圓滿故受用境. 受

用境故耽著希心. 耽著希心故煩惱滋長.

煩惱滋長故發後有業. 業滋長故五趣果生.

生已變壞老死生起. 故十二支如是次第.

此約當生五果*爲因次第第二約二緣

建立十二有支. 前六支內身緣立. 後六支境

界緣立第三約由有三有情聚立. 一樂

出世有情減緣起增白法. 二樂世間有情

立前六支. 三樂著境界有情立後六支. 如

彼廣解. 故十二支次第如是此二亦約當

生果位說因次第. 以識等五因支熏時無

次第故. 緣起經云. 一時而起次第宣說問

若爾何故淨緣起中先觀老死逆觀緣起

答依諦先後道理立故. 如餘處說. 此中染

者依□次第二世因果說. 隔越多身說卽

不定. 思准可知. 下亦略辨第四總別業用

者. 謂此能令有情生死流轉. 生死體者謂

生老死. 前十能令生等轉故. 此總業用. 別

業用者. 對法云. 無明有二業. 一令有情於

有愚癡. 謂由彼覆故於三際不如實了

起過未疑等. 二與行爲緣. 謂由彼力令

後有業得增長故. 十地經云. 無明有二. 一

緣中癡令衆生惑. 卽前於有所知境等不